Document ID: 31992R1682

ΚΑΝΟΝΙΣΜΟΣ (ΕΟΚ) αριθ. 1682/92 ΤΗΣ ΕΠΙΤΡΟΠΗΣ της 29ης Ιουνίου 1992 για τη θέσπιση στον τομέα του γάλακτος και των γαλακτοκομικών προϊόντων των εξισωτικών ποσών προσχώρησης στις συναλλαγές μεταξύ της Πορτογαλίας και των άλλων κρατών μελών της Κοινότητας και μεταξύ της Πορτογαλίας και των τρίτων χωρών και για την κατάργηση των κανονισμών (ΕΟΚ) αριθ. 3813/90 και (ΕΟΚ) αριθ. 3814/90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3640/90 του Συμβουλίου της 11ης Δεκεμβρίου 1990 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων κατά τη διάρκεια του δευτέρου σταδίου προσχωρήσεως της Πορτογαλίας (1), και ιδίως το άρθρο 6,
Εκτιμώντας:
ότι το άρθρο 310 παράγραφος 2 και το άρθρο 311 της πράξης προσχώρησης της Ισπανίας και της Πορτογαλίας καθορίζουν τους κανόνες δυνάμει των οποίων καθορίζονται τα εξισωτικά ποσά προσχώρησης που εφαρμόζονται στις συναλλαγές μεταξύ της Κοινότητας των Δέκα και της Πορτογαλίας- ότι, εντούτοις, ένας τέτοιος καθορισμός δεν είναι αναγκαίος για τα προϊόντα που λαμβάνονται αποκλειστικά από αίγειο ή/και πρόβειο γάλα, λαμβανομένων υπόψη των τιμών που διαμορφώνονται στις αγορές για τα προϊόντα αυτά-
ότι ο κανονισμός (ΕΟΚ) αριθ. 3813/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3677/91 (3), θέσπισε στον τομέα του γάλακτος και των γαλακτοκομικών προϊόντων, τα εξισωτικά ποσά προσχώρησης που εφαρμόζονται στις συναλλαγές μεταξύ της Κοινότητας των Δέκα και της Πορτογαλίας και μεταξύ της Πορτογαλίας και των τρίτων χωρών, ποσά που εφαρμόζονται από την 1η Ιανουαρίου 1991-
ότι λόγω της πτώσεως των τιμών παρεμβάσεως του αποκορυφωμένου γάλακτος σε σκόνη στην Πορτογαλία που επήλθε από τον κανονισμό (ΕΟΚ) αριθ. 1373/92 του Συμβουλίου (4) με ισχύ από την αρχή της περιόδου 1992/93, είναι αναγκαία η προσαρμογή, από την ίδια ημερομηνία των εξισωτικών ποσών προσχώρησης που εφαρμόζονται για τα γαλακτοκομικά προϊόντα στην Πορτογαλία-
ότι ο κανονισμός (ΕΟΚ) αριθ. 3814/90 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3679/91 (6), καθόρισε τα εξισωτικά ποσά που εφαρμόζονται μεταξύ της Ισπανίας και της Πορτογαλίας για το γάλα και τα γαλακτοκομικά προϊόντα- ότι δεν είναι πλέον αναγκαίος ένας τέτοιος καθορισμός λαμβάνοντας υπόψη την εφαρμογή από την 1η Ιουνίου 1992 των κοινών τιμών στην Ισπανία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα εξισωτικά ποσά προσχώρησης που εφαρμόζονται στις συναλλαγές μεταξύ της Πορτογαλίας και μεταξύ των άλλων κρατών μελών της Κοινότητας και στις συναλλαγές μεταξύ της Πορτογαλίας και των τρίτων χωρών, για το γάλα και τα γαλακτοκομικά προϊόντα που περιλαμβάνονται στο παράρτημα, καθορίζονται στο παράρτημα αυτό.
Ωστόσο δεν εφαρμόζεται εξισωτικό ποσό προσχώρησης για τα γαλακτοκομικά προϊόντα που υπάγονται στους κωδικούς ΣΟ 0401, 0402, 0403 και 0404 που περιέχουν γάλα ή αίγεια ή πρόβεια κρέμα γάλακτος.
Άρθρο 2
Οι κανονισμοί (ΕΟΚ) αριθ. 3813/90 και (ΕΟΚ) αριθ. 3814/90 καταργούνται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1992.

Labels: 3
18
17
6